บ่ายๆวันอาทิตย์ จะไปกินไรดี ปัญหาโลกแตกมากกก กับการหาร้านนั่งทานดีๆ สรุปเอาใกล้ๆรถไฟฟ้าและเป็นร้านบรรยากาศดี อาหารทีให้เลือกหลากหลาย "กับข้าวกับปลา" ล่ะกันสำหรับวันนี้ ร้านนี้คือที่ๆเรานึกถึง เดินทางสะดวกลงรถไฟฟ้าอารีย์ มาสังเกตร้านที่ตกแต่งด้วยสีเหลืองๆ เดินเข้ามานั่งได้เลยคะ ร้านมีที่นั่งด้านนอกร้านและในร้านคะ อาหารในร้านมีทั้งอาหารไทยรสชาติจัดจ้าน ฟิวชั่น อาหารต่างชาติ จนกระทั่งถึงขนมและไอศกรีมที่ขึ้นชื่อของร้าน วันนี้เราเลือกทานมื้อเที่ยงคะ สั่งอาหารมาสามอย่าง เริ่มจากยำไก่นุ่มราดซอสสะเต๊ะ ผัดกระเพราปลาแซลมอล และก็ใบเหลียงผัดไข่ใส่กุ้งเสียบ และก็จัดข้าวสวยมา 2 จาน สำหรับใบเหลียงผัดไข่ใส่กุ้งเสียบมาทุกครั้งสั่งทุกครั้ง รสชาติกลมกล่อมไม่เลี่ยน เด็กๆทานได้คะ มาต่อจานที่สองยำไก่นุ่มราดซอสสะเต๊ะ เพิ่งเคยสั่งเป็นครั้งแรกลุ้นๆเหมือนกันว่าจะเป็นยังไง ขนาดของอาหารที่ได้มาไม่น้อยเลยคะ รสชาติจัดจ้านและไม่หวานเลี่ยน ดีคะแนะนำ จานสุดท้ายคือผัดกระเพราแซลมอนมีกระเพรากรอบโรยด้านบน ปลาที่ให้มาก็ชิ้นพอดีคำค่ะ รสกลมกล่อมสั่งแบบเผ็ดได้นะคะ สรุปมื้อนี้จ่ายไปประมาณ 700 บาท คือเครื่องดื่มสั่งเป็นน้ำเปล่าคะ ถ้าเพื่อนๆมาทานกับครอบครัวแนะนำเลยคะ เดินทางสะดวกและอาหารมีให้เลือกหลากหลาย เด็กๆอยากทานขนมหรือไอศกรีมก็มีคะ